**18 СРЕДНО УЧИЛИЩЕ “УИЛЯМ ГЛАДСТОН”**

гр. София – 1303, ул. “Пиротска” № 68, тел. 02/988-03-01, тел./факс 02/987-96-82

**УТВЪРДИЛ:**

**ДИРЕКТОР: ..............................**

**/В. СТОЙЧЕВА/**

**ПРОГРАМА**

**ЗА ПРЕДОСТАВЯНЕ НА РАВНИ ВЪЗМОЖНОСТИ И ЗА**

**ПРИОБЩАВАНЕ НА ДЕЦАТА ОТ**

**УЯЗВИМИ ГРУПИ ПРЕЗ УЧЕБНАТА 2022/2023 ГОДИНА**

Програмата е създадена на основание чл. 263, ал. 1, т. 9 от Закона за предучилищното и училищното образование и е приета от Педагогическия съвет с Протокол № 19/13.09.2022 г.

Приобщаващото образование представлява всеобхватен процес, който включва осигуряване на подкрепа и равни възможности за качествено образование, приемане индивидуалността на всяко дете, разнообразието от потребности на всички деца и включване на ресурси насочени към създаване на възможности за развитието и участието им във всички аспекти на живота в общността. Постигането на стандарта за приобщаващо образование изисква осигуряването на диференцирана грижа, педагогически подходи, съобразени с възрастовите особености, превенция на ранното напускане на училище, навременно систематизиране на наличната информация, с цел да се организира и оптимизира учебният процес, съобразно потенциала на учениците.

18 СУ „Уилям Гладстон” работи за осъществяването на успешно приобщаващо образование и постигане на крайната цел – създаване на приобщаващо общество, което да позволи на всички деца и възрастни, независимо от пол, възраст и етническа принадлежност, нарушения в развитието, или тежки заболявания да участват в живота на обществото и да имат своя принос.

***НОРМАТИВНА ОСНОВА НА УЧИЛИЩНАТА ПРОГРАМА***

Училищната програма за превенция на ранно напускане на ученици е изработена в контекста на Европейската платформа срещу бедността и социалното изключване по отношение превенцията на социалното изключване и за по-добро образование и грижи в периода на ранното детство, насочени към осигуряване на всички деца и ученици на възможности за най - добър старт в живота.

- Закон за предучилищното и училищно образование;

- Стандарт за приобщаващото образование;

- Конвенцията на ООН за правата на детето

- Стратегия за образователна интеграция на деца и ученици от етническите малцинства (2015 – 2020)

- Национална стратегия за осигуряване на равни възможности на хората с увреждания 2008-2015 г.

- 2000 Европейската социална харта /ревизирана/;

- 1992 - Европейската конвенция за защита на правата на човека и основните свободи и първия допълнителен протокол към нея;

- 1970 - Международния пакт за граждански и политически права и Международния пакт за икономически, социални и културни права;

***ПРИНЦИПИ***

Процесът на приобщаване се състои в търсене на ресурсите на всяко дете за активното му участие в училищната общност.

Базира се на основни принципи на включващото образование:

• Всяко дете има право на образование и трябва да има равен достъп до образование

• Всяко дете може да учи и да се възползва от предимствата, които образованието дава

• В образователния процес не се допуска дискриминация, основана на раса, народност, пол, етническа принадлежност, социален произход, вероизповедание, обществено положение, увреждане или друг статус

• Включващото образование предполага промени в образователната система, за да може тя да се адаптира към потребностите на конкретното дете в много по- голяма степен, отколкото детето да се адаптира към системата. Прилагане на диференцирани педагогически подходи, ориентирани към интересите и стимулиращи мотивацията на ученика, съобразени с възрастовите и социалните промени в живота му и адаптирани към способността му да прилага усвоените компетентности на практика;

• Различията между децата са източник на многообразие и богатство, а не на проблеми. Приемане и зачитане на уникалността на всеки ученик – индивидуалните потребности и възможности, личностните качества, знанията, уменията и интересите, на които образователната институция трябва да отговори по подходящ начин, така че детето или ученикът да развие максимално своя потенциал;

• Възгледите и мнението на детето трябва да бъдат взети предвид при неговото участие в училище. Детето следва да бъде стимулирано да участва активно в образователния процес

• Всички аспекти на образованието, програми и методи на преподаване, както и формите на комуникация следва да бъдат адаптирани, за да се създадат възможности за включване.

• Сътрудничество между всички участници в процеса на приобщаващото образование – училището, ученика, семейството, партньорските организации и Училищно настоятелство;

• Гъвкавост и динамичност на процеса на приобщаващото образование, съобразно потребностите на учениците.

***ВИЗИЯ***

Програмата за предоставяне на равни възможности за приобщаване на ученици от уязвими групи се основава на иновативно, гъвкаво и личностно-ориентирано обучение:

• учениците да получат пълноценни знания, умения и компетентности

• да се изградят като свободни и морални личности, способни да живеят и работят заедно, да общуват помежду си, да поемат отговорности

• да развиват творческите си заложби и способности

• да изградят умения и навици за здравословен начин на живот

• училището да се утвърди като конкурентно способен и привлекателен център за всички ученици.

*Програмата е насочена към най-уязвимите групи ученици в 18 СУ:*

– ученици, изложени на риск от отпадане, поради липса на мотивация за учене;

– ученици, диагностицирани със специални образователни потребности;

– ученици с хронични заболявания;

– ученици с изявени дарби;

– сираци или деца лишени от родителска грижа по други причини

***ОСНОВНА ЦЕЛ****:* Създаване на подкрепяща среда за учениците в училище.

Осигуряване на равен достъп до качествено образование и развитие на потенциала на всеки ученик, с цел неговата личностна, професионална и гражданска реализация в обществото. Постигането на тази цел изисква определяне на уязвимите групи деца и прилагане на разнообразни мерки, съобразени със спецификата на всяка от тях. На учениците в 18 СУ се предоставя обща и при необходимост – допълнителна подкрепа за личностно развитие. Подкрепата за личностно развитие се предоставя в съответствие с индивидуалните образователни потребности на всеки ученик.

***ПОДЦЕЛИ:***

1. Пълноценна социализация на  ученици със специални образователни потребности, ученици с физически и ментални увреждания и ученици от етническите малцинства.
2. Гарантиране на равен достъп до качествено образование за учениците със специални образователни потребности, ученици с физически и ментални увреждания и ученици от етническите малцинства.
3. Утвърждаване на интеркултурно и подкрепящо образование като неотменна част от процеса на модернизация на българската образователна система.
4. Съхраняване и развиване на културната идентичност на  учениците от етническите малцинства.

***ИДЕНТИФИКАЦИЯ НА ПРОБЛЕМА***

Предоставяне на равни възможности за приобщаване на ученици от уязвими групи е социален и педагогически проблем. Причините за това са комплексни.

*В социален аспект причини за появата им могат да се търсят:*

* Етническа принадлежност
* В семейната среда
* В мотивацията на учениците за учебен труд
* В слабия стремеж за личностна реализация в училищната среда
* Здравословни проблеми

*В педагогически аспект причини за появата им могат да се търсят:*

* Липса на интерес или слаби постижения поради неразбиране
* Нежелание за посещение на учебни занятия поради чувство на отчужденост
* Лоши прояви по отношение на дисциплина и междуличностно общуване в училище.

**Предприемане на мерки за превенция от ранното напускане:**

1. Анализ на ситуацията в началото на учебната година.

2. Оценка на риска. Идентифициране на рискови фактори

• Продължително отсъствие от училище

• Проблемна семейна среда

• Трудна адаптация към изискванията в училище

***ДЕЙНОСТИ ЗА ПРЕДОСТАВЯНЕ НА РАВНИ ВЪЗМОЖНСТИ ЗА ПРИОБЩАВАНЕ НА УЧЕНИЦИ ОТ УЯЗВИМИ ГРУПИ***

Осигуряване на ефективна, качествена и достъпна подкрепа за ученици от уязвими групи, която осигурява пълноценна личностна реализация в училищния живот, като се фокусира върху:

• разнообразни дейности, насочени към удовлетворяване на желанията и потребностите на учениците

• съчетаване на класни и извънкласни форми на обучение и възпитание

• работа с талантливи деца

• работа с деца в неравностойно социално положение

• работа с деца със специални образователни потребности

• работа с деца с различна етническа принадлежност

• уютна и функционална образователна среда

• Изработване и ежегодно актуализиране на регистър на уязвимите групи деца и ученици.

Програмата за предоставяне на равни възможности за приобщаване на ученици от уязвими групи включва дейности на ***ниво училище*** и на ***ниво клас***.

**На ниво училище:**

На ниво училище подкрепата е насочена към комуникацията и сътрудничеството между различните педагогически специалисти, създаването на екипна работа, консултиране и обмен за начини на работа. По този начин подкрепата е първоизточник за планиране на обучението в класната стая, за изграждане на връзки между различните професионалисти и формиране на професионалната общност на училището.

* Разпознаване и приемане всички гледни точки, независимо от раса, пол и социален статут.
* Достъпност на физическата среда и улесняване на мобилността на учениците.
* Запознаване на учениците с правилата на поведение в училището и публични места.
* Премахване на усещането за негативен обществен отговор и липса на приемане от общността
* Осигуряване на безопасност на учениците в училището.

**1. Мобилност/ Достъпност на средата:**

Aдаптиране на наличното оборудване, което се използва за придвижване; оценка на взаимодействието между средствата за придвижване и интериора в помещенията в реални условия и извършване на необходимите модификации за подобряване на мобилността.

Обучения за учители и родители как да променят средата, за да е лесно достъпна.

**2. Приемане от общността и подкрепа на отношението на общността към детето/семейството**

Използване на общността и местните организации, за създаване на подкрепяща система за родителите. Родителската група е една много важна структура, която позволява на родителите да си помагат и да се подкрепят взаимно, когато се сблъскват със социален натиск. Организиране на регулярни срещи за родители и подкрепа в това групата да стане независима и самостоятелна. Групата може да се фокусира върху създаване на списък с контактите на всички, където да обменят телефони, имейли и други канали за комуникация, така че да се чувстват комфортно да общуват едни с други. Създаване на списък с ключови хора и специалисти, организации, училища, политици, с които да бъде осъществен контакт, когато има нужда или проблем.

**3. Безопасност**

Разговори с родители и обсъждане на стратегии за безопасност: как може да бъде модифицирана средата у дома, в училище, дори в квартала. Как да научат детето да се пази и да следва изискванията за безопасност. Прилагане на стратегии, които отговарят на способностите на детето, работа с него в среда и контекст, които са проблемни за него, вкъщи и извън дома му, докато детето не покаже, че е усвоило съответните умения.

**Добрата организация за участието на учениците, намалява изолацията им и дава възможност те да са заедно с другите. Осигуряването й изисква спазване на основни правила, индивидуален подход и съобразяване с точните и конкретни нужди на децата от класа.**

**На ниво клас:**

Подкрепата се изразява в диференцирането на подходи за обучение, които дават различни и равни възможности за групиране на потребностите на учениците и насочване на обучението в най-голямо съответствие с тях.

* Прилагане на различните стилове за учене работата.
* Прилагане на извънкласни и извънучилищни дейности, с цел привлекателно училище.
* Създаване на правила и етичен кодекс на класа.
* Приемане на правила за реда на насочване на ученик за подкрепа и помощ.
* Приемане на различието като ресурс за формиране и развитие на личността на ученика и формиране на качества, като: емпатия, съпричастност, взаимопомощ, подкрепа;
* Запознаване на родителите с правилата, реда и процедурите в училище и клас.
* **Определяне на подходи и форми на работа с ученика, както и темите от учебното съдържание.** Ориентири в тази задача са:

- наблюденията

- оценката на потребностите на ученика от специалистите в училище

- педагогическият опит и подготовката на учителя

* Изготвяне на адаптирана индивидуална програма за конкретния ученик, която да следва интересите на ученика и да осигури равностоен обучителен опит, като е съобразена с учебната програма на клас

***Условия и ред за осигуряване на обща подкрепа за личностно развитие на ученици***

|  |  |  |  |  |  |
| --- | --- | --- | --- | --- | --- |
| **Оперативни цели** | **Дейности** | **Срок за изпълнение** | **Очаквани резултати** | **Индикатори** | **Отговорник** |
| ***1.Осигуряване на обща подкрепа*** | Разпознаване на ученици с различни възможности (изоставащи/ напредващи). Изготвяне план за дейности, според потребностите им. | До 3 месеца от началото на учебната година | Деца с изготвени планове за дейности | Деца с допълнително обучение по предмети;  Деца посещаващи допълнителни консултации по предмети извън часовете;  Логопедична работа; | Класни ръководители, главни учители. |

***Осигуряване на допълнителна подкрепа за личностно развитие за ученици със специални образователни потребности***

|  |  |  |  |  |  |
| --- | --- | --- | --- | --- | --- |
| **Оперативни цели** | **Дейности** | **Срок за изпълнение** | **Очаквани резултати** | **Индикатори** | **Отговорник** |
| **Осигуряване на равен достъп за деца със СОП** | Оценка на потребности;  Изготвяне на план за подкрепа на детето/ученика ;  Назначаване на екип на детето | Учебната 2022-2023 г. | Осигурен ресурс за допълнителна подкрепа | Изготвени толкова на брой планове за подкрепа за личностно развитие, колкото са учениците със СОП | Координатор – зам. директор УД, главен учител или др. педагогически специалист |
|  | Осигуряване на специалисти, които да се включат в екипите за подкрепа на личностното развитие | Учебната  2022-2023 г. | Осигурен ресурс за допълнителна подкрепа | Изготвени толкова на брой планове за подкрепа за личностно развитие, колкото са учениците със СОП | Ръководство, главен учител или др. педагогически специалист |
|  | Осигуряване на специалист в училището, който да ръководи екипите за подкрепа на личностното развитие | Учебната 2022-2023 г. | Координирана дейност на екипите за подкрепа на личностно развитие и ефективност на прилаганите методи и подходи за обучение | Осигурен координатор в училището | Ръководство, |
| ***Работа с нагласи и отношения*** | * Организиране на „Срещи за подкрепа на родители“ . * Организиране на „Дни на отворените врати”; * Провеждане на тренинги за изграждане на умения за толератно общуване; * Участие в екипни обсъждания/ срещи; * Супервизии с външни специалисти на екипите работещи с децата. | Учебната 2022-2023 г. | Позитивен психоклимат и приемане на „различието” | Осигурен позитивен психоклимат в училище | Главни учители, класни ръководители, психолози. |

***Осигуряване на равен достъп до образование на ученици в риск***

|  |  |  |  |  |  |
| --- | --- | --- | --- | --- | --- |
| **Оперативни цели** | **Дейности** | **Срок за изпълнение** | **Очаквани резултати** | **Индикатори** | **Отговорници** |
| ***Създаване на менторска програма „Връстници обучават връстници”*** | Осигуряване на стабилна връзка между дете с изявени дарби и дете, чиито майчин език не е българския | Учебната 2022-2023 г. | Повишено ниво на познания по учебните  предмети у детето, чиито майчин език не е българския;  Повишени умения за толерантно общуване | Повишен успех в училище;  Създаден положителен микроклимат в класа, с цел приемственост | Психолози |
|  | Осигуряване на занимания по интереси и часове за овладяване на българския език от учениците от малцинствени групи | Учебната 2022-2023 г. | Повишено ниво на владеене на български език | Повишено ниво на владеене на български език | Учители по БЕЛ, Учители |

***Детско участие***

|  |  |  |  |  |  |
| --- | --- | --- | --- | --- | --- |
| **Оперативни цели** | **Дейности** | **Срок за изпълнение** | **Очаквани резултати** | **Индикатори** | **Отговорници** |
| ***Създаване на клубове по интереси в различните етапи на обучение*** | Групиране на децата по интереси;  Създаване на връзки- „дете помага на дете” | Учебната 2022-2023 г. | Умения за работа в екип;  Усъвършенстване на силните страни по интереси на децата; | Създаване и функциониране на клубовете;  Посещаемост на клубовете; | Класен ръководител/ друг педагогически специалист |
|  |  |  |  |  |  |

***Здравна грижа***

|  |  |  |  |  |  |
| --- | --- | --- | --- | --- | --- |
| **Оперативни цели** | **Дейности** | **Срок за изпълнение** | **Очаквани резултати** | **Индикатори** | **Отговорници** |
| ***Грижа за здравето- физическо, психическо и социално благополучие*** | Беседи на здравна тематика, съобразена с възрастовите специфики на децата/ учениците;  Провеждане на групови програми, съобразена с възрастовите специфики на децата/ учениците; | Учебната 2022-2023 г. | Безопасен и здравословен начин на живот | Информираност;  Повишаване личната хигиена;  Спазване култура на хранене;  Повишаване сексуалната информираност на учениците | Учители, класни ръководители, мед. сестра |

***Спорт и занимания***

|  |  |  |  |  |  |
| --- | --- | --- | --- | --- | --- |
| **Оперативни цели** | **Дейности** | **Срок за изпълнение** | **Очаквани резултати** | **Индикатори** | **Отговорници** |
| ***Активно включване на деца от уязвимите групи в спортни училищни и извънучилищни мероприятия, състезания и турнири*** | Организиране на спортен празник в училище;  Насочване на децата към спортни клубове;  Даване шанс за положителна изява в различни спортни дисциплини;  Поощрение с награди | Учебната 2022-2023 г. | Подобряване физическата активност на децата;  Повишаване мотивацията и самооценката за справяне на децата | Участие в различни спортни дисциплини; | Зам. директор УД, главен учител или др. пед. специалист |

***Позитивен психологически климат***

|  |  |  |  |  |  |
| --- | --- | --- | --- | --- | --- |
| **Оперативни цели** | **Дейности** | **Срок за изпълнение** | **Очаквани резултати** | **Индикатори** | **Отговорници** |
| 1. ***Превенция на насилието и проблемното поведение;*** 2. ***Психологическа подкрепа*** | Прилагането на цялостен училищен подход, координирани и последователни усилия за предотвратяване на тормоза и създаване на по-сигурна училищна среда  Системни усилия за възпитаване у децата на социални умения и нагласи, които не допускат насилие във взаимоотношенията; | Учебната 2022-2023 г. | Подобрена физическата среда в училище;  Разбиране на последиците от насилието и справяне с неприемливото поведение | Подобрени нагласи към ученето, които намаляват съревнователния елемент между учениците за сметка на екипната работа | Психолози, класни ръководители |